送高才卿出守嘉定
作者：魏了翁
朝代：宋

paragraphs: 十年誰遣不寧侯，麕奔鳥散十七州。
餘州蹙蹙能幾許，史君今作載酒遊。
諸公飲儁已濡首，眼前百事不挂口。
震風凌雨揭却屋，左蟹右杯猶在手。
史君千騎行清秋，豈爲杯酒饞涎流。
綢繆牖戶既云晚，夢魂不到花繞樓。
乖逢聚散古來有，而我此時持此酒。
河梁竚立不知還，插頷青絲半成叟。